Meksikada quvur portlashi oqibatida halok bo‘lganlar soni 85 kishiga yetdi

Meksikadagi Tlauelilpan munitsipalitetida quvur portlashi oqibatida halok bo‘lganlar soni 85 kishiga yetdi, deb xabar berdi “Interfaks”.

Mamlakat sog‘liqni saqlash vaziri Xorxe Alkoserning ma’lum qilishicha, avval e’lon qilingan 79 nafar qurbonga yana olti kishi qo‘shilgan.
Uning so‘zlariga ko‘ra, 58 kishi shifoxonaga yotqizilgan va yana bir necha kishi bedarak yo‘qolgan hisoblanmoqda.
Meksikaning Idalgo shahrida quvur portlashi 19-yanvardan 20-yanvarga o‘tar kechasi yuz berdi.